BERASALUZE LAZKANO (EAJ, 2017-10-19):
Bai, eskerrik asko, mahaiburu andrea. Eguerdi on guztioi.
Alderdi Popularra gaurko Osoko Bilkurara eztabaidara ekarri duen legez besteko proposamen honek orain bi aste eztabaidatutako mozio bat osatu edo biribiltzen duela esango nuke.
Ekimen bien artean, 2015ean Legebiltzar honek onartutako Lurzorua Kutsatzea Saihestu eta Kutsatutakoa Garbitzeko 4/2015 Legea bere osotasunean garatzeko eskaera egiten zaiolako Jaurlaritzari.
Bere izenak ondo dioen bezala, Lege honen helburu nagusia eta horrela jasotzen da bere lehen artikuluan, Euskal Autonomia Erkidegoko Lurzorua babestea da, gizakiaren eraginez jasan dezakeen aldaketa saihestuz.
Gure ardura da beraz, urteetan zehar, gizakiaren eraginez lurzoruari sortutako kalte guzti horiek konpontzea, eta batez ere, etorkizunari begira horrelakorik berriro ez gertatzea.
Ez ditut nik behintzat berriro errepikatuko orain bi aste Legebiltzar areto berberean esandakoak. Gaurkoan, ez delako hori behintzat ekimenean nik ulertu dudana. Ez ditut errepikatuko beraz, lur kutsatuen inguruan hemen esandakoak.
Baizik eta estrategia bat egitea eskatzen zailako Jaurlaritzari Lege honetan, esango genuke, arrazoi natural batzuengatik lurrak berak izaten dituen kalte edo aldaketen aurrean.
La degradación del suelo es un proceso degenerativo, que reduce la capacidad actual y también futura del mismo, para seguir desempeñando sus funciones, y es obvio que la actividad humana a lo largo de los años ha sido una causante importantísima de la degradación y de la contaminación de los suelos.
Y también hay que poner en valor y así se hizo también en el Pleno que he mencionado, que en Euskadi hemos sido pioneros en la aprobación de normativas que van dirigidas a prevenir y corregir las consecuencias negativas de esa actividad, principalmente la contaminación.
Baina bistan dago baita ere, lurzoruak arrazoi naturalengatik ere aldatu egiten direla edo bereak dituzten hainbat propietate galdu egiten dituztela, ba erosioa, materia organikoaren galerak, gazitzeak edo eta luesi edo uholdeek ere, eragin zuzena daukate lurzoruan eta degradazioa eragin dezakete.
Bostgarren xedapen gehigarrian jasota geratzen da Eusko Jaurlaritzari eskatu behar diogula eta hala eskatzen zaio Lege horretan, estrategia bat abian jarriko duela, ba lurzoruaren funtzio natural eta bere erabilerak babestu, iraunarazi eta lehenesteko.
Eta estrategia horren helburua, ba lurzoruaren funtzio anbientala, ekonomikoa, soziala, zientifikoa eta kulturala modu iraunkorrean mantentzea izan beharko du.
Estrategia honen bidez, nik uste dut aurrera pauso bat emango dela, lurzorua modu eraginkor batean kontserbatzeko.
Gure taldea ados dago nola ez Legean jasotako xedapen hau garatu egin behar dela, eta Talde Sozialistarekin eta Talde Popularrarekin erdibideko zuzenketa bat adostu dugu, Eusko Jaurlaritzari, 2018. urte bukaerarako estrategia hau abian jarri dezan, Jaurlaritzako departamentu guztiekin, edo behintzat gai honetan zerbait esateko daukan departamentu guztiekin.
Eta baita ere beste erakunde batzuekin, beharrezkoak diren baliabide guztiak helburu honi begira jarrita.
Eta beste erakundeekin koordinazioa esaten dudanean, bereziki kontutan eduki behar direla uste dut aldundiak, eskumen zabalak dituztelako bai babes bereziko eremu naturalen kudeaketan edo eta basoen kudeaketan eta uste dut gainera, orain artekoan behintzat, kudeaketa hau, txukun aurrera eramaten ari direla, eta beno, ez ditzagun ikusi gure lurzoru gainean, orain egun gutxi, Galizia aldean ikusi ditugun sarraski horiek.
Beraz, orain bi urte aho batez onartutako Lege baten garapena eskatzen diogu Jaurlaritzari eta espero dut, bai EH Bildu eta Elkarrekin Podemos taldeak ere gehitzea, ba beste hiru taldeen artean adostu dugun erdibideko honetara.
Eskerrik asko.